Radio-omroeper se seuntjie verdrink amper | Maroela Media
Radio-omroeper se seuntjie verdrink amper
Darren Scott se twee seuntjies, Mark en Matthew. Foto: Facebook
"Ons is onbeskryflik verlig, maar dit is iets wat ek nooit uit my gedagtes sal kan wis nie." Só sê die bekende radio-omroeper, Darren Scott, nadat sy 18 maande oue seuntjie byna in 'n visdam verdrink het.
Hy het aan Maroela Media gesê Matthew, sy jongste seun, en sy broer, Mark (4), was onder die toesig van hul kinderoppasser terwyl Scott 'n middagslapie geniet het. "Hy [Matthew] moes op 'n manier onder haar oë uitgeglip het, want die volgende oomblik het Mark vir my gesê sy boetie het in die water geval."
Volgens Scott het hy eers na die swembad gehardloop en toe na die visdammetjie, waar hy Matthew op sy rug met sy kop onder die water aangetref het. "Ek het onmiddellik ingeklim en hom uitgetrek. Die ergste was dat ek nie geweet het hoe lank hy onder die water was nie." Scott het gesê Matthew het eers net 'n geskokte uitdrukking op sy gesig gehad voordat hy begin huil het.
Scott het Matthew in 'n bad warm gemaak voordat hy hom na 'n nabygeleë hospitaal gehaas het waar dokters hom ondersoek het. Matthew is oornag in die hospitaal gehou vir waarneming, maar het gelukkig geen skade opgedoen nie.
"Ek sidder steeds as ek daaraan dink. 'n Mens kan nie help om te wonder nie: Wat as hy langer onder die water was? Wat as sy boetie hom nie gesien het nie? Maar hy is honderd persent reg en gesond en dit is al wat saak maak."
Baba Nico: Beskuldigde wil glo skuldig pleit
Goeie nuus: Verdagte vas ná aanval, verkragting op plaas
Hierdie gesin het al deur so baie dinge gegaan. Dankie Here dat U, U hand oor Matthew gehou het. Sterkte aan die Scott familie.
Dankie, Here! U genade is só groot!
Niemand verdien om deur so iets te gaan nie. Dk dan die Vader dat sy kind veilig is want n ongeluk gebeur tog so maklik.
Hoe onbeskryflik verlig moet hierdie ouers nie wees na alles waardeur hulle al is/was nie.
Dankie Hemelse Vader dat u die kleinman veilig gehou het, en baie dankie aan boetie Mark wat dadelik vir pappa gaan roep het, hy is inderdaad 'n groot ouboeta!!!